**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.507/14(prot. Nr.14, 70.§) |

Par zemesgabalu Drāšu ielā 4

un Drāšu ielā 6 nomas līgumu

darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līgumu saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53. un 137. punktu, izskatot AS “Veselības centru apvienība” 2023. gada 3. novembra iesniegumu, zemes nomas līgumus, kas 2016. gada 11. janvārī noslēgti starp Liepājas pilsētas pašvaldību un AS “Veselības centru apvienība”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 13. novembra priekšlikumu (sēdes protokols Nr.22) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Pagarināt AS “Veselības centru apvienība” (reģistrācijas Nr.40103464662; juridiskā adrese: Andreja Saharova iela 16, Rīga) zemes nomas līgumu par zemesgabala Drāšu ielā 4, Liepājā (kadastra Nr.1700 022 0067) 677 kv.m platībā un zemesgabala Drāšu ielā 6 (kadastra Nr.1700 022 0068) 537 kv.m platībā iznomāšanu termiņu līdz Liepājas pilsētas teritorijas plānojumā paredzētās Tērauda-Namdaru ielas pārvada izbūvei, bet ne ilgāk kā līdz 2029. gada 10. janvārim, autostāvvietām Liepājas medicīnas centram.

2. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja AS “Veselības centru apvienība” vainas dēļ grozījumi 2016. gada 11. janvārī noslēgtajos zemes nomas līgumos par zemesgabalu Drāšu ielā 4 un Drāšu ielā 6 nomu netiek noslēgti viena mēneša laikā no lēmuma pieņemšanas dienas, zemesgabali atbrīvojami.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |